De Kock dalk binnekort vry – praag.co.za — 20 jaar jonk!
De Kock dalk binnekort vry
Eugene de Kock, 61, die eertydse bevelvoerder van die veiligheidspolisie se C10-teeninsurgensie-eenheid te Vlakplaas, mag dalk binnekort vrygelaat word.
De Kock is in Oktober 1996 in die Pretoriase Hooggeregshof twee keer lewenslange tronkstraf opgelê, nadat hy skuldig bevind is aan oa moord terwyl hy van 1985 tot 1993 by die eenheid gedien het.
Dié stap, meen ingeligtes, sal lei tot presidensiële kwytskelding vir die veroordeelde Schabir Shaik. Shaik het in April 2008 by die presidensie om kwytskelding aansoek gedoen.
Jacob Zuma het De Kock glo verlede jaar in April in die Sentrale Gevangenis in Pretoria besoek.
De Kock het klaarblyklik aan Zuma inligting verskaf oor mense wat “skotvry” daarvan afgekom het.
In ruil vir kwytskelding het De Kock aangedui dat hy met ‘n nuwe ondersoek oor die vorige bedeling se vergrype sal saamwerk en sal help met die opspoor liggame van slagoffers wat deur die NP se veiligheidsmagte vermoor is.
Zuma en die ANC se woordvoerders kon nie die ontmoeting bevestig of ontken nie.
воронеж полироли,Фильчаков прокурор отзывы
Skrywer Dan RoodtGepubliseer op 4 Januarie 2010 Kategorieë Suider-AfrikaSleutelwoord 61, die eertydse bevelvoerder van die veiligheidspolisie se C10-teeninsurgensie-eenheid te Vlakplaas, Eugene de Kock
Vorige Vorige artikel: Stockholm – freedom from pollution
Volgende Volgende artikel: Megakerk samel miljoene in